Man vas vir die onwettige besit van sy oorlede pa se vuurwapensŉ Sewe-en-dertigjarige man is in Leeukuil, Polokwane, vir die onwettige besit van vuurwapens en ammunisie in hegtenis geneem, het die polisie in Limpopo gesê. Die klopjag is ongeveer 04:00 op die man se huis uitgevoer en die polisie het drie gewere, twee rewolwers en 331 lewendige ammunisierondes opgespoor, het lt.kol. Mohale Ramatseba gesê. Die vuurwapens en ammunisie was onderskeidelik in ŉ kluis, twee bokse en ŉ hangkas opgespoor. Dit het glo aan die man se vader, wat onlangs oorlede is, behoort. “Die verdagte moes aansoek kragtens die Vuurwapenwet ingedien het om die vuurwapens te stoor en te hou,” het Ramatseba gesê. Die vuurwapens sal deur die polisie getoets word om seker te maak dat dit nie in enige misdade gebruik is nie. Die man sal na verwagting binnekort in die hof verskyn.